Efter det skuffende nederlag
i den første Champions League-kamp mod Paris Saint-Germain
er Real Madrid igen under stort pres i medierne.
Får de ikke vendt situationen, er det tredje gang på fire år,
at holdet bliver slået så tidligt ud af turneringen.
PSG mod Real Madrid. Hvordan tror du, det går?
Jeg glæder mig til at se det. Det er det, vi har ventet på.
PSG, Mbappé, Messi og resten af holdet var langt bedre end Real Madrid.
Real Madrid er altid favoritter, når de spiller på Bernabéu,
men mod det her hold, Paris Saint-Germain med Messi, Neymar, Di Maria og Mbappé,
er jeg sikker på, de vil få det svært.
Alt tyder på, at PSG går videre.
Hvordan håndterer man Mbappé og Neymar i kontraangreb? Held og lykke.
For de ældste spillere kan det blive sidste kamp i turneringen.
Mange kritikere mente, vi burde ændre taktik.
Og de spillede bedre end os, men da jeg forlod banen,
så jeg Carvajal på bænken, og jeg gik hen til ham og sagde:
"I returkampen smadrer vi dem."
Courtois!
Benzema! Det er vanvittigt!
Mål!
- Luka... - Modrić!
Mål!
Vinícius Júnior!
Man siger, at alle gode ting kommer i par.
Men at vinde LaLiga og Champions League samme sæson er nærmest en umulig opgave.
Nærmest.
For på Real Madrids mytiske Santiago Bernabéu Stadion
med fansene i ryggen kan miraklerne ske.
MADRID, SPANIEN
Før dage før returkampen mod Paris Saint-Germain
spiller Real Madrid mod Real Sociedad i LaLiga.
Holdet fra Nordspanien hungrer efter at slå de legendariske Blancos.
Kampen spilles hjemme på Bernabéu,
så presset for at give fansene en sejr betyder, at der er endnu mere på spil.
Oyarzabal inde i feltet!
Men det begynder katastrofalt for Real Madrid.
Og straffespark til Real Sociedad.
Oyarzabals venstre fod mod Courtois i målet.
Tilløb og sender den ind med venstre!
- Sikkert skud. - 0-1 til Real Sociedad.
Real Sociedad havde spillet godt.
De nærmede sig fjerdepladsen og lukkede ikke mange mål ind.
Stadig 0-1 til Sociedad.
Modrić lægger den ind til Camavinga.
Camavinga skyder og mål!
Sikke et mål af Camavinga!
Benzema til Modrić. Modrić med en finte, afslutter og...
Mål!
I kampen mod Real Sociedad kom vi tilbage.
Vi fik mere selvtillid inden returkampen mod Paris.
De leverede deres bedste spil den sæson.
De viste, at holdet kunne tage kontrol over kampen,
dominere det andet hold, score mål og fremstå, som Real Madrid bør fremstå.
Rigtig flot! Bravo!
Det er den intensitet, vi har brug for, og som fansene kan lide.
Det er kampe som den, hvor fansene får det bedste frem i os.
Vi skal ud og hilse på fansene.
Marcelo har kun spillet lidt, men han er en leder.
Han samler holdet og taler med alle
og er engageret i omklædningsrummet og på bænken.
Den gejst, den indstilling, er en enorm hjælp.
Vi kiggede på hinanden og sagde: "Vi må hellere gå ud igen."
Fansene sagde til os, at de var med os, som de altid har været.
Den følelse havde vi ikke haft længe.
Så det var virkelig rart at mærke det igen.
Følelsen af hold og fans står sammen for klubbens ære.
Ja, vi kan! Ja, vi kan!
- Er fansene vigtige? - Meget. Vi har brug for dem på onsdag.
Sammenholdet og hele energien hjalp os rigtig meget.
- Hvem er det? - Min søn.
Han er vågen, så nu skal vi ind på Bernabéu for første gang.
Skal vi ud på banen?
Der kan man bare se.
Ind i målet!
Ind med den! Skyd!
Kom så!
Ind med den. Mål!
Styrket af fansenes tiltro
fokuserer Real Madrid nu på returkampen mod Paris Saint-Germain.
Da vi kom med bussen til Bernabéu,
så vi de mange mennesker på gaden på vej mod stadion. Det var utroligt.
Vi kunne virkelig mærke, at nu kunne alt ske.
VI ER EUROPAS KONGER
Kampene på Bernabéu er altid noget særligt,
men denne aften er der noget magisk i luften.
Holdet kan mærke opbakningen fra alle 80.000 fans på stadion.
Og de får brug for den, hvis de skal levere overraskelsen.
Men Paris Saint-Germain er kommet for at ødelægge festen.
Og vi er i gang.
- Real Madrid af sted. - Kom så!
Pas på Mbappé inde i feltet. Og han skyder!
Courtois får kroppen ind foran bolden!
Igen ydede holdet en flot præstation. Vi dominerer fuldstændig i første halvleg.
Bolden mellem de tre. Her kommer Neymar.
Neymar skyder! Courtois.
Pas nu på, de rykker til baglinjen. Bolden går ikke ud.
Han afleverer bagud!
Mbappé scorer. Mål til Paris Saint-Germain.
Men den er dømt offside.
Heldigvis for Madrid bliver målet annulleret for offside.
Lettelsen kan tydeligt mærkes.
Men ikke længe.
Pas nu på. Her kommer Mbappé.
Mbappé fortsætter. Nu skal Alaba stoppe ham.
Mbappé, Alaba! Og Mbappé scorer.
Mbappé scorer. 0-1.
Hans berømte acceleration. Rammer den med indersiden.
Mbappés mål er fuldstændig fantastisk.
Courtois hurtigt ud til Modrić.
PSG har tre spillere oppe foran, men Madrid når det ikke. Der er halvleg.
Første halvleg var en fortsættelse af kampen i Paris.
Kylian Mbappé fik plads og var en stor trussel.
Real Madrids spillere ved, at i Paris var de ikke så gode som PSG.
Og at visse steder i returkampen var løbet kørt.
Forskellen på de to hold virkede fuldstændig enorm.
Vi skulle score to gange for at undgå at ryge ud.
Paris er et meget stærkt hold.
Der stod 0-1 til dem, og vi troede stadig på, at vi ville vinde.
Det gjorde fansene også. De støttede os i dette svære øjeblik.
Vi følte, at hvis vi blev lidt bedre og trådte et skridt frem,
kunne vi score og komme tilbage i kampen.
Real Madrid skal score to mål i anden halvleg for at få uafgjort.
Det er en kæmpe opgave mod enhver modstander,
ikke mindst en med Kylian Mbappé på holdet.
Pas på afleveringen. Hvad gør han?
- Mål. - Der er offside.
- Ja, det så sådan ud. - Det er der.
Endnu et mål underkendt for offside.
Endnu engang tæt på for Real Madrid.
Vi måtte vente på en chance.
For så kunne alt ske.
Og den chance kan komme, hvis man griber muligheden.
Karim Benzema presser målmanden.
Han lægger den tilbage!
- Mål! Mål! - Kom så!
Målmanden begik en fejl, men det kom efter pres fra os.
Jeg pressede ham, men hele holdet var med.
Vi mistede bolden, men Vini var der og holdt presset, og vi scorer.
Efter det mål ændrede alt sig.
Det mål blev et vendepunkt i kampen.
Messi forsøger at slippe væk fra Modrić.
Sådan! Godt gået, Luka! Kom så!
Fra det øjeblik forsvinder PSG, og Real Madrid eksploderer.
De når et helt utroligt niveau.
De begynder nede og kommer op. PSG begynder på toppen og falder.
Fansene er klar til et comeback.
Og så sker det, der sker.
Lucas holder øje med Neymar, som ikke rigtig har været inde i kampen.
Så er Modrić af sted. Ingen kan fange ham.
Han spiller bolden frem til Vinícius. Vinícius inde i feltet!
Han venter. Han vil have Karim med. Han har ikke meget plads. Lægger tilbage.
Bolden ned til Modrić foran målet. Modrić ind til Karim!
Mål! Mål! Mål!
Karim Benzemas andet mål bringer holdene på uafgjort.
Scorer de igen, er Madrid videre til næste runde i et utænkeligt comeback.
- Utroligt. - Kom så! Nu løber han!
Vinícius! Marquinhos sparker bolden væk.
Mål!
- Det her er Real Madrid! - Ja, det er!
Da Karim scorede, gik stadion helt amok. Holdet gik amok.
Hvilket stort hold. Hvilke fans.
Jeg fik øje på en af vagternes stole, og jeg løftede den.
Jeg ved ikke hvorfor, eller hvad der gik gennem hovedet på mig.
Jeg ved ikke, hvad der skete. Han løftede stolen, og det gik viralt.
I SKAL IKKE SIDDE PÅ VORES STOL!
- Har du stolen? - Jeg har stolen, ja.
Men trods jublen må holdet klare endnu 12 lange minutter.
Tingene ændrede sig.
Vi blev meget bedre og fik mange flere målchancer.
Lucas! Lægger tilbage, men forsvaret rydder op.
Med venstre fod, over til højre, venstre igen... og skyder over mål!
Afleverer til Neymar. Og det er slut. Det må være slut.
Fløjt af, dommer!
Og så fløjter han af! Det er slut!
Real Madrid har vundet! Real Madrid er videre til næste runde!
Madrid er videre! Hattrick til Benzema! Helt utroligt, hvad vi er vidner til!
Bravo!
Real Madrid med sin stemning, sin mystik...
Holdet troede på et comeback.
De havde intet at tabe, og med den rigtige taktik og lidt held
lykkedes det dem at vinde og gå videre.
Sådan! Sådan! Sådan vinder Madrid!
Vi ønskede at se stadion, som det ser ud i dag.
Vi havde brug for fansene. Så sejren i dag er deres.
Det, der skete den dag, er nok det største, der er sket på Bernabéu.
De færreste troede på, at Madrid kunne overraske og vinde over PSG,
storfavoritten, stjerneholdet.
Holdet med penge fra Qatar. Det var svært at tro på.
Det er sådan, vi gør!
Sådan! Real Madrid! Vi er videre!
Jeg mødte en ven. Han bliver måske sur, når jeg siger det,
men han er nabo til Modrić. Så jeg spurgte, hvad han syntes.
Han sagde: "Altså, Luka har sagt,
at hvis vi slår PSG, vinder vi Champions League."
Det er jo ikke hvem som helst, der siger det.
Hvis Luka Modrić siger det, må man spørge sig selv hvorfor.
Jeg ved ikke, hvordan det er sluppet ud.
Men nu du spørger, så ja. Jeg sagde det, fordi jeg troede på det.
Når jeg siger noget, mener jeg det.
Jeg sagde det på grund af den tillid, jeg har til holdet.
Jeg kunne se, at holdet havde noget særligt.
Vi er i stand til at overkomme de svære perioder, vi har haft.
Og det er jeg meget glad for.
Kom så!
Edu.
Sådan!
Vini.
- Godt gået, drenge! - Ja.
Kroos!
- Du har ikke ondt nogen steder! - Jo, jeg har.
Nu springer jeg!
Sådan, Lukita!
Luki! Sådan!
Jeg ville omfavne og takke alle,
for folkene omkring os er meget vigtige for os,
og de fortjente alle sammen at få en aften som den.
Sådan, sådan, sådan!
For Luka Modrić har dette øjeblik været et årti undervejs.
Spilleren med det evige smil. Luka...
Modrić!
Jeg hedder Luka Modrić, og jeg kom til Real Madrid i 2012.
MESTEREN
Fortæl lidt om det seneste vanvittige døgn.
Det skete i går aftes. Da jeg hørte det, kunne jeg ikke...
Jeg kan ikke beskrive, hvad jeg følte i går.
Jeg er virkelig glad og...
Glad for at være her. Sådan er det.
Da Modrić kom, kunne ingen have gættet,
at han ville nå det niveau, han har nået i Real Madrid.
Jeg kunne godt lide ham, for han var ekstremt god i Tottenham.
Jeg troede, han ville være en god midtbanespiller,
men ikke en uforglemmelig del af Real Madrids historie.
Man kan mærke storheden i trøjen,
og det var meget smukt og specielt at tage den på for første gang.
Da han kom, var der en berømt avisforside,
der kaldte ham "det værste køb nogensinde".
Han havde svært ved at komme i gang.
Halvdelen af Madrids afleveringer mislykkes.
Pas nu på!
Lad knægten være. Giv ham ro til at finde sin plads.
Han er en fantastisk spiller. Og Bernabéu
har kun fået et glimt af, hvor fantastisk en spiller han er.
Modrić med venstre. Sikke et skud! Sikke et mål!
Modrić! Han skyder! Mål!
Dit hjørnespark til Sergio Ramos, som han scorede på, er historisk.
Hver gang jeg ser det klip, rejser håret...
- Sig i nakken på dig. - Ja.
Hvis man elsker fodbold, må man også elske Modrić.
Han er en af de bedste spillere, vi har set de seneste år.
Han kan lave selv de sværeste afleveringer og udføre selv de sværeste idéer.
Marcelo til Modrić. Real Madrid i angreb.
Modrić stikker indenom. Sikke et træk! Utroligt!
Alene Bernabéus reaktion, når han erobrer bolden.
- Modrić! Kom så! - Sådan!
Det er mere end kærlighed.
De er glade for at se så meget fodbold og engagement. Det glemmer de aldrig.
- Med nummer ti, Luka... - Modrić!
Det er en utrolig følelse at høre hele Bernabéu råbe ens navn.
Det er ikke almindeligt,
at midtbanespillere får et stående bifald på modstanderens hjemmebane.
Godt at se, at Luka Modrić hyldes
ikke kun af Real Madrid-fans, men også af Eibars fans.
Giuseppe Meazza Stadion klapper af Luka Modrić.
"De gode ting i livet kommer ikke nemt."
Den talemåde kan jeg godt lide.
Ballon d'Or gives hvert år til verdens bedste fodboldspiller.
Alene at være nomineret er en enorm ære. Kunne nogle få udvalgte vinder den.
Godt.
Jeg skal bare nyde det. Og forhåbentlig vinde.
Og måske stå med den dyrebare bold i hænderne.
Det tænker jeg på nu.
Vinderen af Ballon d'Or 2018:
Luka Modrić!
Fra 2008 til 2022 har fodbold været domineret af to spillere,
Cristiano Ronaldo og Lionel Messi, formentlig de største nogensinde.
I al den tid har kun én person brudt deres greb om den prestigefyldte pris.
Luka Modrić.
Efter den gribende sejr over Paris Saint-Germain
er Los Blancos flyvende.
Men en velkendt fjende venter, sulten efter hævn.
I sæsonens anden El Clásico
er FC Barcelona opsat på at få deres rivaler ned på jorden igen.
Deres stolthed er såret efter nederlaget i første kamp mod de gamle fjender.
El Clásico er i gang på Bernabéu. Barcelona med bolden.
Dembélé over for Nacho. Sender den frem til sig selv.
Han er meget hurtig. Ind over! Og Barcelona scorer.
Dagens præstation var uacceptabel.
Ved første mål slår de os ved stolpen. Måske var vi ikke koncentrerede nok.
Det andet mål byggede de op til, og igen var vi der ikke.
I halvlegen tænkte vi, at vi måske kunne komme tilbage.
Så scorede de igen. Vi gav dem et frispark, og de fik et til.
Benzema var ude, og de spillede virkelig dårligt.
Og vi spillede rigtig godt.
Jeg planlagde ikke kampen godt.
Nogle gange gør man det rigtigt, andre gange forkert.
Jeg kan fejle en enkelt gang, men to gange er sjældent.
Træneren taler ikke med os efter kampen, fordi følelserne koger hos alle.
Men den dag kom han ind og sagde til os:
"Slap af. Vi vinder Champions League og LaLiga."
Det sagde jeg mest... for at opmuntre mig selv lidt.
Opsat på at lægge nederlaget bag sig
vender holdet opmærksomheden mod næste udfordring.
Kvartfinalen i Champions League,
hvor en af Europas mest prestigefyldte klubber venter.
Chelsea.
Man ved aldrig, hvilket Real Madrid man møder.
Svært at sige. Vi får se i morgen, men jeg tror stadig, Chelsea er favorit.
Real Madrid har ikke benene.
Vi har sagt det siden oktober, men fysisk er de ikke stærke nok.
Madrids plan må være ikke at tabe med alt for mange mål.
LONDON, ENGLAND
Chelsea er en frygtindgydende styrke i europæisk fodbold.
Det er også holdet, der slog Real Madrid ud af Champions League
i sidste sæson, før de selv vandt pokalen.
Kanté videre til Pulisic. Pulisic kigger op.
Og Chelsea scorer.
Det nederlag og det seneste resultat i El Clásico
tynger Madrid-spillerne voldsomt.
Chelsea er et hold, der repræsenterer styrken i Premier League.
Det var et ungt, sultent og ambitiøst hold.
Så vi spillede meget aggressivt og fysisk.
Det var vi vant til fra Premier League, hvor spillestilen er fysisk og direkte.
Rüdiger skyder og scorer et fremragende mål!
Og Chelsea er Premier League-mestre for femte gang!
Velkommen til Stamford Bridge, Chelsea FC's hjemmebane,
til den første kamp i kvartfinalen i Champions League.
Madrid har altid været favorit i Champions League.
Men nu skulle de møde så stærke modstandere,
at de simpelthen ikke var favoritterne mere.
Uanset hvad gik Real Madrid efter at dominere fra første fløjt.
Vi er i gang.
Flot aflevering fra Benzema til Valverde.
Vinícius fri inde i feltet. Brasilianeren rykker indenom.
Rammer overliggeren! Så tæt på første mål.
Og så, kun 20 minutter inde i kampen, kommer gennembruddet.
Toni Kroos.
Flot spil mellem Benzema og Vinícius. Angriberen fortsætter.
Indlæg, og der er mål. Sikke et mål. Utrolig afslutning af Benzema.
Franskmanden smækker hovedstødet forbi Mendy.
Real Madrid får først hul på bylden her i Vestlondon.
Målet fejres vildt af spillerne.
For det første er det et vigtigt mål på et svært stadion.
Men sådan er jeg.
Sådan er jeg bare. Jeg giver mig fuldt ud på banen.
Jeg forsøger at bruge min passion til at hjælpe mine holdkammerater.
Jeg var bare glad for, at en kollega som Karim scorede det mål,
for han fortjener det. Sådan er jeg.
Trods den tidlige føring
ved veteraner som Benzema, at holdet ikke må miste fokus
så meget som ét sekund mod et mandskab som Chelsea.
Valverde ude på højre side.
Modrić på plads.
Modrić får den. Skruer den indover. Benzema, 2-0!
Real Madrid fordobler føringen!
Men hjemmeholdet lader sig ikke slå ud
og kæmper sig tilbage i kampen.
Indlæg fra Jorginho. Havertz.
Og Chelsea får reduceret her på Stamford Bridge.
Chelsea begynder anden halvleg, hvor de slap, og kæmper for et mål mere.
Indtil Benzema tryller endnu en gang.
Benzema presser. Svær bold fra Mendy.
Rüdiger når den ikke, men det gør Benzema!
Benzema scorer!
Real Madrid fører igen med to mål i starten af anden halvleg.
Utrolige scener på Stamford Bridge.
Der står 3-1 til Los Blancos.
Jeg presser sjældent bagfra, for det virker ikke ret tit.
Men det endte med tre meget forskellige og meget vigtige mål.
Men selv foran med 3-1 kan Real Madrid og deres målmand,
Thibaut Courtois, ikke sænke paraderne.
Skuddet fra Havertz blokeret. Azpilicueta får den.
Fremragende redning.
I et enkelt splitsekund troede jeg ikke, jeg kunne nå den.
Så det var en fantastisk følelse, og da håbede jeg, vi kunne vinde kampen.
Hjørnespark. Courtois griber den.
Azpilicueta løfter den ind. Lukaku brænder!
Ned til Mount. Han skyder lige over målet.
Der lød slutfløjtet. Det ender 3-1 her på Stamford Bridge.
Hattrick til Karim Benzema,
og Real Madrid tager en vigtig føring med hjem til den spanske hovedstad.
Hvordan kan jeg ikke elske dig?
Tror du, I har en chance for at gå videre?
Nej. Ikke lige nu, nej.
- Hvorfor sagde du det? - For at fjerne presset.
Så al fokus var på mig. Det var udtalelsen lige efter kampen.
Vi var jo skuffede, men inderst inde accepterede vi ikke, at vi var ude.
Karim! Karim! Karim Benzema!
Vi står her med verdens gladeste mand, Karim Benzema.
Den her kamp tilhører dig. Du scorede tre mål.
- Tillykke. - Tak.
Hvordan lavede du endnu et hattrick?
Med selvtillid. Jeg kunne ikke forudse det, men sådan er fodbold.
Jeg tror på mig selv. Jeg har det godt.
Jeg synes, det var vores bedste kamp, både teknisk og taktisk.
Det var en meget svær kamp.
En stor spiller som Benzema ved, at han ikke kan gøre det alene.
Holdkammeraterne er afgørende for hans succes.
Og den seneste tid særligt én spiller.
Vi taler meget sammen, og han siger, hvad jeg skal gøre.
Siden jeg kom, har han taget sig af mig.
Karim Benzema og Vinícius Júnior
er blevet fodboldsportens farligste makkerpar i angrebet.
De har et helt særligt bånd, både på og uden for banen.
Tag et billede af os.
Hvorfor forstår du og Vinícius hinanden så godt?
Jeg har det godt med ham.
Jeg hjælper ham, fordi jeg kan se hans potentiale.
Han er en fantastisk spiller for os.
Vinícius beundrer Benzema. Og Benzema ser ham som en lillebror.
Folk, der ikke kendte dem, troede ikke, det ville fungere.
Men begge spillere tilpasser sig holdets behov.
Og det gør, at de vokser som spillere.
Vinícius igen. Endnu et godt indlæg.
Og Benzema! Real Madrid fører 2-1!
De er blevet den måske bedste fodboldduo i verden.
Benzema, flot aflevering. Vini... Sikke et mål!
Sikke en afslutning!
Vinícius i feltet. Til Karim og mål!
48 TIMER INDEN RETURKAMPEN MOD CHELSEA
Med en række sejre i hus har holdet selvtilliden i orden.
Men returkampen i Champions League er kun få dage væk,
så de kan ikke læne sig tilbage.
Det virkede, som om alt var klappet og klart
efter den fantastiske kamp. Vi spillede godt både i forsvar og angreb,
så i England virkede det, som om alt var under kontrol.
Det er umuligt at bede spillerne glemme, at vi fører.
For det gjorde vi.
Velkommen til Bernabéu Stadion.
Velkommen til anden kamp i kvartfinalen i Champions League.
Velkommen til Real Madrid mod Chelsea.
Real Madrid fører 3-1 efter kampen i London.
Nu var vi på Bernabéu med tilskuere.
Vi var nødt til at vinde.
Det er et af de sværeste steder at spille, fordi man mærker presset.
Vores indstilling var, at vi intet havde at tabe, og det hjalp meget.
Det mærkes straks, at Chelsea ikke har overgivet sig.
To mål bringer dem på uafgjort.
Og de spilder ikke tiden.
Chelsea i feltet! Chelsea scorer!
Pas nu på, for Chelsea er tilbage i kampen.
Madrid troede, de allerede var i semifinalen.
Så får de andre mål. De bliver nervøse.
Bolden svæver ind fra højre.
Mål til Chelsea. Rüdiger scorer.
De får et mål til. Det går skidt.
Og så sker det utænkelige.
Kovačić leder efter et hul.
Werner indenom. Og forbi igen.
- Utroligt. - Mål til Chelsea.
Efter Chelseas tredje mål har Madrid 15 minutter til at redde sæsonen.
De skal score for at undgå en ydmygende elimination foran deres egne fans.
Det er meget svært at løbe videre efter tre mål.
Jeg havde ikke flere kræfter.
Der var et øjebliks tvivl. "Hvad foregår der?
Champions League glider fra os."
Så vi kiggede på hinanden.
Man kunne se i de andre spilleres øjne, at vi kunne komme tilbage
og vinde kampen.
I håb om en gnist sender Ancelotti en betroet veteran på banen
for at give noget tiltrængt inspiration.
Rodrygo og jeg kom ind.
Før vi kom ind, sagde jeg til ham: "Du scorer."
Det vidste jeg jo ikke, men jeg mente det.
"Du scorer. Slap af, det kommer til at ske."
Men jeg tænkte: "Lad os nu se, for det bliver svært."
Om han troede det eller ej, blev Marcelos forudsigelse profetisk.
Med lidt hjælp fra Luka Modrić.
Chelsea erobrer bolden. Kanté forsøger at komme forbi.
Godt blokeret af Alaba. Marcelo ind til Modrić.
Indlæg fra Modrić. Rodrygo ved bageste stolpe!
Mål! Mål! Mål!
Rodrygo scorer!
Madrid har bragt sig på uafgjort!
Sikke et indlæg fra Modrić!
Hvis der fandtes en hall of fame for assists, ville den være med.
Et enestående indlæg.
Ikke for at overdrive, men den sad lige under foden.
Den eneste sted, han kan få den og score.
Det er nærmest fysisk umuligt at gøre.
Uden målet havde ingen talt om det indlæg. Det var ikke nemt.
Gudskelov scorede han, og jeg er glad for, at det var ham.
Mål af Rodrygo!
Til træningen nogle dage før sagde han til mig:
"Få fat i bolden, og find hullerne." Så det gjorde jeg, og det virkede.
Han spurgte: "Troede du virkelig, jeg ville score?"
Og jeg svarede: "Jeg sagde det jo bare for at hjælpe os."
Forlænget spilletid. Der står 1-3 på Bernabéu.
Efter 90 minutter er den samlede stilling uafgjort,
og de skal ud i forlænget spilletid.
Et mål nu kan være afgørende og sende det scorende hold videre.
Real Madrid, jeg vil se dig vinde
Real Madrid starter med bolden.
Vi er i gang. Marcelo tilbage til Alaba.
Hvis Real Madrid virkelig går til den, tror jeg, vi vinder.
- James til Thiago Silva. - Kom så, Camavinga.
Camavinga får fat i den. Frem til Vinícius.
Vinícius er inde i feltet!
Mål!
- Mål af Karim... - Benzema!
Vi har trænet det. Jeg lægger den ind fra baglinjen.
Det var lidt anderledes, for normalt lægger jeg den lavt,
men de har mange stærke spillere.
Karim havde sagt, hvad jeg skulle, og det virkede.
Når man får energi fra fansene og fra de andre spillere
og er positiv, kan den slags ske. Sådan er det på Bernabéu.
30 sekunder tilbage! Nu må det snart være slut!
Og det er slut!
Kampen er slut!
Real Madrid er i semifinalen!
Vi har lidt som aldrig før.
Det holdt hårdt, men sådan er Real Madrid! De overgiver sig aldrig!
Et samlet Bernabéu fejrer, at Real Madrid er i semifinalen.
Men en sejr kan være krævende.
Død.
Jeg er død.
Utroligt.
Hvis jeg ikke dør i dag... er jeg udødelig.
Men wow. Sikke en stemning.
Tak skal I have.
Jo mere vi lider...
...jo gladere bliver jeg.
Sådan!
Dit livs vigtigste mål?
Indtil videre, ja. Det gav os det nødvendige løft.
Vi var lidt på røven, så ja, det vil jeg mene.
Mit livs vigtigste mål.
Forholdet mellem Luka Modrić og Rodrygo er næsten faderligt.
Jeg har et særligt forhold til ham.
Han er en dejlig dreng. Meget ydmyg. Han vil altid være bedre.
Den erfarne kroat har taget den unge brasilianer under sine vinger.
Det er altid specielt at tale om Luka Modrić.
Vi laver altid sjov med, at han er som en far for mig.
Og vi forstår hinanden rigtig godt.
Rodrygo kalder i spøg Modrić for "far".
For Modrić er faktisk på alder med Rodrygos rigtige far.
Så stor aldersforskel er der på de to spillere.
Det er uundgåeligt en overgangsperiode.
Unge spillere som Vinícius, Valverde, Camavinga og Rodrygo kommer til.
De er nutiden og bliver fremtiden for klubben.
Real Madrids formel er at blande store spillere,
unge spillere og spillere fra ungdomsrækkerne.
Sammen skaber det en følelse, vi kalder "madridisme".
Vi vil gerne hjælpe alle de nye spillere.
Og de lytter til os. De vil gerne lære, hvilket er vigtigt.
Jeg siger altid, at de er unge af alder, men ikke af erfaring.
Det er meget vigtigt, at veteranerne og de unge arbejder sammen.
- Hvis jeg havde hans evner... - Hold op.
Veteranerne gør, som vi gjorde.
Åbner døren for de nye og siger: "Bare føl jer hjemme."
Og det gør klubben til noget særligt.
Alle skal herfra en dag,
men de nye er lige så gode, så balancen er sikret.
- Kom så. - En, to, tre... Hala Madrid!
Stemningen i omklædningsrummet tages med ud på banen og videre til fansene.
Vi forsøger altid at lære dem alt det, vi har været igennem.
Både det gode og det dårlige, så de slipper for alt det dårlige.
Ingen spillere føler sig bedre eller har et større ego end andre.
Det har skabt et godt hold, at vi gør ting sammen og ikke enkeltvis.
Jeg siger altid til Casemiro: "Jeg synes, vi har gjort det godt."
I kampen om at vinde LaLiga
står Real Madrid over for en af sæsonens sværeste udfordringer.
De rejser sydpå for at møde et Sevilla-hold i topform,
som stadig ikke har tabt en hjemmekamp i denne sæson.
Velkommen til 32. kampdag.
Sevilla mod Real Madrid.
Sevilla på tredjepladsen er oppe imod de førende Real Madrid.
Før kampen vidste vi,
at en sejr ville fjerne en svær rival og bringe os tættere på mesterskabet.
Men at spille krævende og vigtige LaLiga-kampe,
mens man navigerer Champions Leagues oprørte vande,
sætter sine spor både fysisk og psykisk.
Rakitić skyder... Mål!
Sevilla på hjemmebane er meget stærke.
De spiller altid godt og holder et stort pres.
Pas på den bold! Og der kom andet mål.
Mål til Sevilla.
Træneren bad os give os fuldt ud.
"Kom så. Vi kan ikke spille værre end i første halvleg.
Hvis vi vil have det mesterskab, er vi nødt til at vinde."
Én ting, Carlo Ancelotti kan regne med fra sine spillere, er,
at de aldrig giver op.
Præstationen i anden halvleg er virkelig god.
De presser og presser og spiller, til målet endelig kommer.
- Modrić forbi forsvaret. - Karim er derinde!
Vinícius i feltet. Tilbage til Carvajal.
Carvajal med et indlæg... og mål!
Rodrygo. Utroligt.
Jeg var meget glad for det første mål i anden halvleg.
Senere skabte vi mange chancer.
Rodrygo slipper forbi ham.
Benzema er derinde.
Lige forbi!
Med otte minutter tilbage sendes bolden indover.
Sevilla sparker den væk, men Carvajal får den og lægger den ind.
Carvajal... Mål!
Troen på sig selv, som Real Madrid har opbygget denne sæson,
betyder, at sejren altid føles mulig.
Men med kun få sekunder tilbage er tiden ved at rinde ud.
Selv for dem.
Karim vil gerne afgøre det.
Her er Vicínius. Med hælen til Rodrygo.
Rodrygo til baglinjen. Tilbage til Karim. Karim...
Mål! Mål!
Det her er Real Madrid! Mål!
Mål af Karim!
Mål til Real Madrid!
På måden, Madrid fejrede målet,
kan man se, at de godt ved, de lige har vundet LaLiga.
Sådan! Sådan! Sådan vinder Madrid!
Mesterskabet er inden for rækkevidde,
og spillerne fokuserer igen på Champions League.
For Madrid er LaLiga nærmest obligatorisk. Men drømmen er Champions League.
Der er en kærlighedshistorie mellem Real Madrid og Champions League.
Det ligger dybt i os.
Ikke kun at vinde,
men at følge vores dna og kæmpe til det allersidste.
Den gode nyhed er, at første kamp er på udebane.
De skal altså spille den afgørende kamp hjemme foran deres egne fans.
Den dårlig nyhed er, at Madrid skal møde mægtige Manchester City,
under ledelse af den gamle fjende Pep Guardiola.
Manchester Citys fodbold er et fænomen.
Agüero! Imponerende! Han har vundet ligaen!
Først mødte de de franske mestre. Mbappé, Neymar og Messi.
Derefter holdet, der slog dem ud sidste år.
Nu er de oppe imod de engelske mestre med træner Guardiola,
som før har været i finalen og en dag vil vinde.
Der er investeret 900 millioner i klubben på fem år, så en dag må de jo vinde.
Og Rodri!
Med så tunge skyts på banen må det blive en eksplosiv kamp.
Første kamp var en af de mest skøre,
vanvittige, groteske og vilde fodboldkampe,
vi nogensinde får at se.
I NÆSTE AFSNIT
Sikke en start for City!
Mål!
En finale spiller man ikke.
Den vinder man.
Tekster af: Lisa Kristensen Villeneuve